વરસાદી વાતાવરણમાં મચ્છરોનો ઉપદ્રવ વધતા મનપાના આરોગ્ય વિભાગ દ્વારા અલગ અલગ ટીમ બનાવી મચ્છર ઉત્પતિ માટે કારણભૂત હોય તેવી બાંધકામ સાઇટ સેલાર તેમજ પાણીના ટાંકા અને રહેણાંકના વિસ્તારોમાં સઘન ઝુંબેશ હાથ ધરવામાં આવી હતી. જેમાં રજપુતપરા શેરી નં.6 માં આવેલ હોસ્ટેલમાં રહેતા 18 વર્ષના એક વિદ્યાર્થીને ડેંગ્યુ હોવાનું શંકાસ્પદ લાગતા તેના બ્લડ સેમ્પલ લઇ લેબમાં મોકલી આપવામાં આવ્યા હતા તેમજ એસટી બસ સ્ટેન્ડ અને ચેતના ડાઇનીંગ હોલને નોટીસ તેમજ દંડ ફટકારવામાં આવ્યો હતો.